钦定古今图书集成/明伦汇编/官常典/第433卷 > 金
## 钦定古今图书集成/明伦汇编/官常典/第433卷 > 金

### 太祖收国元年始置咸州军帅司及南路都统司

按《金史太祖本纪》不载。　按《兵志》，大将府治之称号
收国元年十二月，始置咸州军帅司，以经略辽地，讨
高永昌。置南路都统司，且以讨张觉。

### 天辅五年始置内外诸军都统

按《金史太祖本纪》不载。　按《兵志》，天辅五年，袭辽主，
始有内外诸军都统之名。时以奚未平，又置奚路都
统司，后改为六部路都统司，以遥辇九营为九猛安
隶焉。与上京及泰州凡六处，置每司统五六万人。又
以渤海军为八猛安，凡猛安之上置军帅，军帅之上
置万户，万户之上置都统。然时亦称军帅为猛安，而
猛安则称“亲管猛安”者。燕山既下，循《辽》制立枢密院
于广宁府，以总汉军。

### 太宗天会元年始置两路都统府

按《金史太宗本纪》不载。　按《兵志》，太宗天会元年，以
袭辽主所立西南都统府为西南西北两路都统府。
天会二年始置都元帅府，以掌征讨之事。

按《金史太宗本纪》，不载。　按《百官志》：“都元帅府，掌征
讨之事，兵罢则省。”天会二年伐宋，始置都元帅一员，
从一品；左副元帅一员，正二品；右副元帅一员，正二
品。元帅左监军一员，正三品；元帅右监军一员，正三
品。左都监一员，从三品；右都监一员，从三品。经历一
员，都事一员，知事一员，正七品。检法一员，从八品。
按《兵志》：“金制：都元帅必以谙班勃极烈为之，恒居守
而不出。”

天会六年，设诸路总管府。

按《金史太宗本纪》不载　按《兵志》：“天会六年诏还二
帅以镇方面。诸路各设兵马都总管，府州镇置节度
使，沿边州则置防御使。凡州府所募射粮军、牢城军，
每五百人为一指挥使，司设使，分为四都，都设左右
什将及承局押官。其军数若有馀或不足，则与近者
合置，不可合者以三百人或二百人亦设指挥使，若
百”人，则止设军使。“百人以上立为都，不及百人，止设
什将及承局、管押官各一员。”

天会十年，改“都统司”，增置统军司。

按《金史太宗本纪》不载。　按《兵志》，“天会十年，改南京
路都统司为东南路都统司，治东京，以镇高丽，后又
置统军司于大名府。”

### 海陵天德二年八月改诸司名号十二月改都元帅府为枢密院

按《金史海陵本纪》。“八月戊申。以司徒兖为太尉领三
省事。都元帅如故。十二月己未。改都元帅府为枢密
院。”按《兵志》。天德二年八月，“改诸京兵马都部署司
为本路都总管府。九月罢大名统军司。而置统军司
于山西河南陕西三路，以元帅府都监监军为使。分
统天下之兵。”又改乌古迪烈路统军司为招讨司。以
婆速路统军司为总管府。三年，以元帅府为枢密院，
罢万户之官。诏曰：“太祖开刱，因时制宜，材堪统众，授
之万户。其次千户及谋克，当时官赏未定，城郭未下，
设此职许以世袭，乃权宜之制，非经久之利。今子孙
相继，专揽威权，其户不下数万，与留守、总管无异，而
世权过之，可罢是官。若旧无千户之职”者，续思增置。
国初时赐以国姓，若为子孙者，皆令复旧。正隆末，复
陞陕西统军司为“都统府。”〈按改元帅府为枢密院本纪为二年十二月事而志
系三年疑讹〉

### 正隆六年始立三道都统制府及左右领军大都督并三十二总管

按《金史海陵本纪》，不载。　按《百官志》，“正隆六年，海陵
南伐，立三道都统制府及左右领军大都督将三十
二总管，有神策、神威、神捷、神锐、神毅、神翼、神勇、神果、
神略、神锋、武胜、武定、武威、武安、武捷、武平、武成、武毅、
武锐、武扬、武翼、武震、威定、威信、威胜、威捷、威烈、威毅、
威震、威略、威果、威勇之号。”

### 世宗大定五年罢都统府复置统军司又设两招讨司以镇边陲

按《金史世宗本纪》，“大定五年五月癸酉，罢山东路都
统府，以其军各隶总管府。七月戊申，罢陕西都统府，
复置统军司”按《兵志》，大定五年复罢府，降为统军
司。寻又设两招讨司，与前凡三以镇边陲。东北路者，
初置乌古迪烈部，后置于泰州泰和间，以去边尚三
百里。宗浩乃命分司于金山。西北路者，置于应州；西
南“路者，置于桓州。以重臣知兵者为使。列城堡濠墙
戍守，为永制。”枢密院每行兵，则更为元帅府。罢则复
为院。

### 章宗泰和六年权置平南抚军诸将军

按《金史章宗本纪》，不载。　按《百官志》：“泰和六年伐宋权设平南抚军上将军，正三品。至殄寇果毅都尉，从
六品。凡九阶，曰平南抚军上将军、平南寇军大将军、
平南龙骧将军、平南虎威将军、平南荡江将军、殄寇
中郎将、殄寇郎将、殄寇折冲都尉、殄寇果毅都尉，军
还罢。”

### 宣宗贞祐三年诏主帅及官军能立功者赏又于沼河诸城置行枢密院元帅府

按《金史宣宗本纪》：贞祐三年九月“乙亥，诏河北、山东
等路及平凉、庆阳、临洮府、泾、邠、秦、巩、德顺州经兵四
品以下职事官，并以二十月为满。募随处主帅及官
军、义军将校有能率众复取中都者，封王，迁一品阶，
授二品职，能战却敌，善诱降人，取附都州县，予本处
长官散官随职迁授，馀州县递减二等。壬午，以空名”
宣敕付陕西宣抚司，凡夏人入寇，有能临阵立功者，
五品以下并听迁授。按《兵志》：“贞祐三年，征代州戍
兵五千，从胥鼎言，留代以屏平阳。兴定二年，选募河
南、陕西弩手军二千人为一军，赐号威勇。”及南迁河
北，封九公，因其名，假以便宜从事。沿河诸城置行枢
密院、元帅府，大者有便宜之号，小者有“从宜”之名。

### 元光 年复国初都统名号外设总领提控间称元帅

按《金史宣宗本纪》，不载。　按《兵志》：“元光间时，招义军
以三十人为谋克，五谋克为一千户，四千户为一万
户，四万户为一副统，两副统为一都统”，此复国初之
名也。外又设一总领提控，故时皆称元帅，为总领云。

按《百官志》：“元光间，招义军置总领使，从五品；副使。”

从六品。训练官，从八品。

### 哀宗正大二年更总领名都尉陞秩为四品

按《金史哀宗本纪》不载。　按《百官志》云云。

正大四年，立都尉诸名号。

按《金史哀宗本纪》不载。　按《百官志》，正大四年又升
都尉为从三品，有“建威、折冲、振武、荡寇、果毅、殄寇、虎
贲、鹰扬、破卤”之名。